ജെ.പി. നദ്ദ

2024 ജൂൺ 9 മുതൽ മൂന്നാം നരേന്ദ്ര മോദി സർക്കാരിൽ കേന്ദ്ര ആരോഗ്യ കുടുംബ ക്ഷേമ വകുപ്പ് മന്ത്രിയായി
തുടരുന്ന ഹിമാചൽ പ്രദേശിൽ നിന്നുള്ള
മുതിർന്ന ബി.ജെ.പി നേതാവും
2024 ജൂൺ 24 മുതൽ
രാജ്യസഭയിലെ ബിജെപി
നേതാവുമാണ് * ജഗത് പ്രകാശ് നദ്ദ * എന്നറിയപ്പെടുന്ന
** ജെ.പി.നദ്ദ(ജനനം : 02 ഡിസംബർ 1960) ** 2020 മുതൽ 2026 വരെ
ഭാരതീയ ജനതാ പാർട്ടിയുടെ ദേശീയ അധ്യക്ഷനായിരുന്നു. നിലവിൽ 
തുടർച്ചയായി മൂന്നാം വട്ടവും രാജ്യസഭാംഗമായി തുടരുന്ന നദ്ദ
ഹിമാചൽ പ്രദേശ് സംസ്ഥാന കാബിനറ്റ് വകുപ്പ് മന്ത്രി, ഹിമാചൽ പ്രദേശ് നിയമസഭാംഗം, ബിജെപി 
ദേശീയ വർക്കിംഗ് പ്രസിഡൻ്റ്,
ഒന്നാം നരേന്ദ്ര മോദി സർക്കാരിലെ
കാബിനറ്റ് വകുപ്പ് മന്ത്രി 
എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
1960 ഡിസംബർ 2 ന് ബീഹാറിലെ പട്‌നയിൽ നരേൻ ലാൽ നദ്ദയുടെയും കൃഷ്ണ നദ്ദയുടെയും മകനായി ജനിച്ചു. .പട്‌നയിലെ സെന്റ് സേവ്യേഴ്‌സ് സ്‌കൂളിലാണ് വിദ്യാഭ്യാസം. അതിനുശേഷം ബി.എ. പട്‌ന കോളേജ്, പട്‌ന യൂണിവേഴ്‌സിറ്റി, എൽ.എൽ.ബി. ഷിംലയിലെ ഹിമാചൽ പ്രദേശ് സർവകലാശാലയിൽ നിന്ന്. 
1991 ഡിസംബർ 11 ന് മല്ലിക നദ്ദയെ വിവാഹം കഴിച്ചു, അദ്ദേഹത്തിന് രണ്ട് ആൺമക്കളുണ്ട്. 

## രാഷ്ട്രീയ ജീവിതം

*1975-ൽ എ.ബി.വി.പിയിൽ അംഗമായതോടെയാണ് നദ്ദയുടെ രാഷ്ട്രീയ ജീവിതമാരംഭിക്കുന്നത്.
*1977-1979 എ.ബി.വി.പി.  സെക്രട്ടറി, പട്ന യൂണിവേഴ്സിറ്റി 
*1980-1983 എ.ബി.വി.പി  സംസ്ഥാന സെക്രട്ടറി, ഹിമാചൽ പ്രദേശ് 
*1986-1989 എ.ബി.വി.പി. ദേശീയ ഓർഗനൈസിംഗ് സെക്രട്ടറി ഡൽഹി.
*1990-1991 ബി.ജെ.പി സംസ്ഥാന ജനറൽ സെക്രട്ടറി, ഹിമാചൽ പ്രദേശ്
*1991-1994 ഭാരതീയ യുവമോർച്ചയുടെ ദേശീയ പ്രസിഡൻ്റ്  
*1993-1998 നിയമസഭാംഗം, ഹിമാചൽ പ്രദേശ് (ഫസ്റ്റ് ടേം)
*1994-1998 ബി.ജെ.പി ഹിമാചൽ നിയമസഭയിലെ പാർലമെൻ്ററി പാർട്ടി നേതാവ്
*(1998-2003, 2007-2012) എന്നീ വർഷങ്ങളിലും ഹിമാചൽ നിയമസഭാംഗമായി.
*1998-2003, 2008-2010 വർഷങ്ങളിൽ ഹിമാചലിലെ പ്രേംകുമാർ ധൂമൽ മന്ത്രിസഭയിൽ കാബിനറ്റ് മന്ത്രിയായും പ്രവർത്തിച്ചു.
*2010 മുതൽ 2019 വരെ ബി.ജെ.പി ദേശീയ ജനറൽ സെക്രട്ടറി
*2012-2018 ഹിമാചൽ പ്രദേശിൽ നിന്നുള്ള രാജ്യസഭാംഗം
*2018-2024 രണ്ടാം തവണയും ഹിമാചലിൽ നിന്ന് രാജ്യസഭാംഗം
*2014 മുതൽ 2019 ഒന്നാം നരേന്ദ്ര മോദി മന്ത്രിസഭയിലെ ആരോഗ്യ കുടുംബക്ഷേമ വകുപ്പ് മന്ത്രിയായിരുന്നു.
*2019 മുതൽ 2020 ബി.ജെ.പി ദേശീയ വർക്കിംഗ് പ്രസിഡൻ്റായി പ്രവർത്തിച്ചു.
*2020 ജനുവരി 20 മുതൽ 2026 ജനുവരി 20 വരെ ബി.ജെ.പി ദേശീയ പ്രസിഡൻറായിരുന്നു
* 2024 മുതൽ ഗുജറാത്തിൽ നിന്നുള്ള രാജ്യസഭാംഗമായി തുടരുന്നു
* 2024 മുതൽ കേന്ദ്ര ആരോഗ്യ കുടുംബ ക്ഷേമ വകുപ്പ് മന്ത്രി, രാസവളം, രാസവസ്തു വകുപ്പ് അധിക ചുമതല
* 2024 മുതൽ രാജ്യസഭയിലെ പാർട്ടി നേതാവാണ്.

## ബി.ജെ.പി ദേശീയ അധ്യക്ഷൻ

നിശബ്ദനായ സംഘാടകൻ എന്നാണ് ബി.ജെ.പിയിലേയും സംഘപരിവാറിലെയും പ്രവർത്തകർക്കിടയിൽ ജെ.പി.നദ്ദ അറിയപ്പെടുന്നത്. സദസിൽ ആളനക്കമുണ്ടാക്കുന്ന ശരീരഭാഷയൊ ആരവമുയർത്തുന്ന പ്രസംഗശൈലിയൊ അദ്ദേഹത്തിൻ്റെ കൈമുതലുകളല്ല. എന്നാൽ കറ കലരാത്ത പ്രതിഛായ കൊണ്ടും ഭാരതീയ ജനതാ പാർട്ടിയുടെ പ്രത്യയശാസ്ത്രത്തിലെ
പ്രതിജ്ഞാബദ്ധതയാലും ഉറച്ച സംഘടനാപാടവം കൊണ്ടും സൗമ്യമായ പെരുമാറ്റത്താലും നദ്ദ 
ബിജെപി പ്രവർത്തകർക്കിടയിലെ പ്രിയപ്പെട്ട നേതാവാണ്.

2019-ൽ ബി.ജെ.പി ദേശീയ അധ്യക്ഷനായിരുന്ന അമിത് ഷാ 
രണ്ടാം നരേന്ദ്ര മോദി മന്ത്രിസഭയിലെ
കേന്ദ്ര ആഭ്യന്തര വകുപ്പ് മന്ത്രിയായതിനെ തുടർന്ന് പാർട്ടിയുടെ വർക്കിംഗ് പ്രസിഡൻറായി നദ്ദയെ നിയമിച്ചു.

2020 ജനുവരിയിൽ അമിത് ഷായുടെ കാലാവധി പൂർത്തിയായതിനെ തുടർന്ന് ബി.ജെ.പിയുടെ പുതിയ ദേശീയ പ്രസിഡൻറായി ജെ.പി.നദ്ദ സ്ഥാനമേറ്റു.

** നേതൃനിരയിലേയ്ക്ക് **

രാഷ്ട്രീയ സ്വയം സേവക സംഘത്തിലൂടെയാണ് പൊതുജീവിതത്തിലെ തുടക്കം. പട്ന സെൻറ് സേവ്യഴേസ് കോളേജ് പഠനശേഷം ഹിമാചൽ സർവകലാശാലയിൽ നിയമബിരുദ പഠനത്തിന് ചേർന്നപ്പോൾ വിദ്യാർത്ഥി രാഷ്ട്രീയത്തിൽ സജീവമായി. അടിയന്തരാവസ്ഥക്കാലത്ത് സമര രംഗത്തിറങ്ങിയ നദ്ദ പിന്നീട് എ.ബി.വി.പിയുടേയും യുവമോർച്ച യുടേയും  നേതൃസ്ഥാനത്ത് എത്തി.

1993-ൽ ഹിമാചൽ നിയമസഭാംഗമായതോടെ സംസ്ഥാന രാഷ്ട്രീയത്തിൽ ശ്രദ്ധാകേന്ദ്രമായി. തുടർന്ന് 1998-2003, 2007-2012 നിയമസഭകളിലും അംഗമായി.
പ്രേം കുമാർ ധൂമൽ മന്ത്രിസഭയിലെ കാബിനറ്റ് വകുപ്പ് മന്ത്രിയായും പ്രവർത്തിച്ചു. 2010-ൽ ബി.ജെ.പിയുടെ ദേശീയ ജനറൽ സെക്രട്ടറിയായ നദ്ദ 2012-ൽ ഹിമാചൽ പ്രദേശിൽ നിന്ന് ആദ്യമായി രാജ്യസഭാംഗമായി തിരഞ്ഞെടുക്കപ്പെട്ടു. 2014-ലെ ഒന്നാം നരേന്ദ്ര മോദി മന്ത്രിസഭയിലെ ആരോഗ്യ കുടുംബക്ഷേമ വകുപ്പ് മന്ത്രിയായിരുന്നു.
2018-ൽ രണ്ടാം തവണയും രാജ്യസഭാംഗമായ നദ്ദ 2019-ലെ ലോക്സഭ തിരഞ്ഞെടുപ്പിൽ ഉത്തർപ്രദേശിൽ ബി.ജെ.പിയുടെ പ്രവർത്തന ചുമതല നദ്ദക്കായിരുന്നു. പ്രതിപക്ഷ മഹാസഖ്യത്തെ തകർത്ത് ബി.ജെ.പിക്ക് യു.പി യിൽ 2014 ആവർത്തിക്കാനായത് നദ്ദയുടെ സംഘാടക മികവാണെന്ന് പാർട്ടി വിലയിരുത്തി.

## അവലംബം

വർഗ്ഗം:ഗുജറാത്തിൽ നിന്നും രാജ്യസഭയിൽ അംഗമായവർ
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:ഭാരതീയ ജനതാ പാർട്ടിയുടെ ദേശീയ അദ്ധ്യക്ഷന്മാർ
വർഗ്ഗം:ഇന്ത്യയുടെ ആരോഗ്യമന്ത്രിമാർ
വർഗ്ഗം:1960-ൽ ജനിച്ചവർ